**GIMNAZIJA TITUŠA BREZOVAČKOG**

**HABDELIĆEVA 1**

**10000 ZAGREB**

tel. 0952406601

RKP: 16385

MB: 03769216

OIB: 65690492826

Razina: 31

Šifra djelatnosti: 8531

Šifra županije: 133

Žiro-račun: HR3023600001101240442

**Zagreb, 30. siječnja 2023. godine**

**BILJEŠKE UZ FINANCIJSKI IZVJEŠTAJ**

**01.01.2022. - 31.12.2022.**

Gimnazija Tituša Brezovačkog posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu i Okružnice Ministarstva financija objavljenoj na web stranici Ministarstva.

**Bilješke uz Bilancu**

**Bilješka broj 1 – 0241 – Knjige –** Stanje na da 31.12.2021. iznosi 503.794 kn, a na dan 31.12.2022. iznosi 760.945,65 kn. Navedeno povećanje se odnosi na nabavu udženika za učenike od strane Gradskog ureda za obrazovanje, sport i mlade i knjiženje na imovinu prema dostavljenoj uputi.

**Bilješka broj 2 – 02924 – Ispravak vrijednosti knjiga, umjetničkih djela i ostalih izložbenih vrijednosti**  – Stanje na dan 31.12.2021. iznosi 0 kn, a na dan 31.12.2022. iznosi 760.945,65 kn. Navedeno povećanje odnosi se na ispravak vrijednosti knjiga u školskoj knjižnici koji se do sada nije provodio i na ispravak vrijednosti udžbenika.

**Bilješka broj 3 – 129 – Ostala potraživanja** – Stanje na dan 31.12.2021 iznosi 115.236 kn, a na dan 31.12.2022 iznosi 51.780,72 kn. Navedeni iznos se odnosi na smanjenje potraživanja za bolovanja putem HZZO-a prema obavijesti o refundiranim sredstvima MZO-u.

**Sudski sporovi u tijeku:** tužbe troje zaposlenika škole za razliku osnovice plaće iz 2016. godine. Potencijalni trošak prema očekivanim presudama iznosi oko 4.600 € odnosno 35.000,00 kn i primitak pravomoćnih presuda očekuje se u prvoj polovici 2023. godine. U istom razdoblju se očekuje i refundacija sredstava od MZO-a.

**Bilješke uz Izvještaj o prihodima i rashodima, primicima i izdacima**

**Bilješka broj 4** –  **6381** **Tekuće pomoći temeljem prijenosa EU sredstava** - Stanje na na dan 31.12.2021 iznosi 0 kn, a na dan 31.12.2022. iznosi 60.030,85 kn. Navedeno povećanje odnosi se na drugu isplatu sredstava za projekt Erasmus+ koji je završen krajem 2022. godine.

**Bilješka broj 5** – **6526**  **Ostali nespomenuti prihodi –** Stanje na dan 31.12.2021 iznosi 33.040 kn, a na dan 31.12.2022. iznosi 51.706,16 kn. Navedeno povećanje odnosi se na povećane prihode od agencija za izvanučioničku nastavu.

**Bilješka broj 6** – **3211**  **Službena putovanja –** Stanje na dan 31.12.2021 iznosi 49.493 kn, a na dan 31.12.2022. iznosi 75.868,67 kn. Navedeno povećanje odnosi se na povećane troškove dnevnica za izvanučioničku nastavu i dnevnica i ostalih troškova za razmjene u sklopu projekta Erasmus+.

**Bilješka broj 7 – 3221 – Uredski materijal i ostali materijalni rashodi** – Stanje na dan 31.12.2021. iznosi 65.841 kn, a na dan 31.12.2022. iznosi 110.574,68 kn. Navedeno povećanje odnosi se na povećanu nabavu fotokopirnog papira i higijenskog materijala iz razloga što su se sapuni, toaletni papiri i dezinfekcijska sredstva koja su nabavljena od strane Gradskog ureda za obrazovanje, sport i mlade u prethodnoj godini u velikoj mjeri potrošili.

**Bilješka broj 8 – 3232 – Usluge tekućeg i investicijskog održavanja -** Stanje na dan 31.12.2021. iznosi 119.196 kn, a na dan 31.12.2022. iznosi 71.770,61 kn. Navedeno smanjenje odnosi se na manje troškove vezane uz sanaciju zgrade škole.

**Bilješka broj 9 – 3236 – Zdravstvene i veterinarske usluge -** Stanje na dan 31.12.2021. iznosi 6.761 kn, a na dan 31.12.2022. iznosi 48.360,00 kn. Navedeno povećanje odnosi se na troškove sistematskih pregleda zaposlenika koji se provode svake tri odnosno svake dvije godine.

**Bilješka broj 10 – 3237 – Intelektualne i osobne usluge -** Stanje na dan 31.12.2021. iznosi 87.377 kn, a na dan 31.12.2022. iznosi 20.461,10 kn. Navedeni iznos iz 2021. odnosio se na usluge izrade projekta za javnu nabavu za opremanje škole, dok tih troškova u 2022. godini nije bilo.

**Bilješka broj 11 – 3296 – Troškovi sudskih postupaka -** Stanje na dan 31.12.2021. iznosi 0,00 kn, a na dan 31.12.2022. iznosi 45.875,01 kn. Navedeno povećanje odnosi se na troškove sudskih postupaka vezanih uz isplatu razlike osnovice plaće iz 2016. godine prema pravomoćnim presudama koje su pristizale tijekom godine.

**Bilješka broj 12 – 3433 – Zatezne kamate -** Stanje na dan 31.12.2021. iznosi 1 kn, a na dan 31.12.2022. iznosi 88.286,65 kn. Navedeno povećanje odnosi se na troškove zateznih kamata na poreze, doprinose, neto iznose i iznose sudskih troškova vezanih uz isplatu razlike osnovice plaće iz 2016. godine prema pravomoćnim presudama koje su pristizale tijekom godine.

**Bilješka broj 13 – 4221 – Uredska oprema i namještaj -** Stanje na dan 31.12.2021. iznosi 3.516 kn, a na dan 31.12.2022. iznosi 15.115,67 kn. Navedeno povećanje odnosi se na nabavu 10 projektora te nekoliko prijenosnih računala i printera.

**Bilješka broj 14 – 4241 – Knjige -** Stanje na dan 31.12.2021. iznosi 7.825 kn, a na dan 31.12.2022. iznosi 40.836,00 kn. Navedeno povećanje odnosi se na povećanu nabavu knjiga za knjižnicu iz sredstava Gradskog ureda za obrazovanje te MZO-a.

**Bilješka broj 14 – X006 – Višak prihoda i primitaka raspoloživ u sljedećem razdoblju – 283.653,11 kn -** Višak sredstava koji se prenosi u 2023. godinu odnosi se na prenesena sredstva od druge isplate završenog projekta Erasmus+ Connectting through heritage, sredstva za plaće pripravnika profesora hrvatskog jezika putem HZZ mjere za stjecanje prvog radnog iskustva, donaciju od Kineskog velepostanstva u RH za obnovu škole, neutrošena sredstva od MZO za nabavu informatičke opreme koja se čuvaju do povratka u zgradu škole, sredstva za provođenje projekta Stekni kompetenciju, sredstva za provedbu talijanskih jezičnih radionica, sredstva za troškove energenata koja se u dogovoru s Gradskim uredom za obrazovanje, sport i mlade prenose u narednu godinu i ostalih prenesenih sredstava.

**Bilješka broj 15** – **X006** **Višak prihoda i primitaka raspoloživ u sljedećem razdoblju s** 31.12.2022. iznosi **329.172 kn**, a **9221 Višak prihoda i primitaka preneseni** s 31.12.2022. iznosi **317.721,47 kn**. Navedena razlika od 11.450,73 kn odnosi se na korekciju rezultata tijekom 2022. godine zbog povrata neiskorištenog iznosa sredstava za plaće pripravnika pedagoga putem HZZ mjere za stjecanje prvog radnog iskustva i zbog povrata sredstava ponavljaču stručnog ispita iz likovne umjetnosti zbog preplaćenog iznosa koji se bio prenio u 2022. godinu.

**Bilješke uz Izvještaj o promjenama u vrijednosti i obujmu imovine i obveza**

**Bilješka broj 16 – P018 – Povećanje obujma proizvodene dugotrajne imovine** – Iznos od 434.866,52 kn odnosi se na evidentiranje nabave udžbenika i informatičke opreme od Gradskog ureda za obrazovanje, sport i mlade.

**Bilješke uz Izvještaj o obvezama**

**Bilješka broj 17 – V006 – Stanje obveza na kraju izvještajnog razdoblja** – Iznos od **742.318,50 kn** odnosi se na:

- 231 - plaća za prosinac 2022. godine

- 231 - plaća za pripravnika profesora hrvatskog jezika za prosinac 2022. godine

- 231 - naknada stručnjaku za tehničku podršku za rujan, listopad i studeni 2022.godine

- 232 - ulazne račune za materijalne rashode iz 2022. godine

- 232 - naknade članovima školskog odbora za sjednice od ožujka do rujna 2022. godine

- 232 - prijevoz zaposlenika za prosinac 2022.

- 239 - refundacije za bolovanja putem HZZO-a

- 239 - obveze za povrat neiskorištenog iznosa sredstava za plaće pripravnika pedagoga putem HZZ mjere za stjecanje prvog radnog iskustva

Datum: 30. siječnja 2023. godine

Voditelj računovodstva: Ravnatelj:

Nikola Konjevod, mag. oec Damir Jelenski, prof.